கேள்வி: கமல்ஜீத் செராவாத் - அரசியல் வாழ்க்கை பற்றி நீங்கள் என்ன அறிந்துள்ளீர்கள்?
பதில்: 2007இல் நஜாப்கரில் பாஜக மாவட்ட துணைத் தலைவராக செராவாத் பொறுப்பேற்றார். இவர் 2008இல் மத்தியாலா சட்டமன்றத் தொகுதியில் சட்டமன்றத் தேர்தலில் போட்டியிட்டார். ஆனால் இந்திய தேசிய காங்கிரசு சுமேசு சோகீனிடம் 6,629 வாக்குகள் வித்தியாசத்தில் தோல்வியடைந்தார். 2009 முதல் 2014 வரை, தில்லி பிரதேச பாஜக செயலாளராக பணியாற்றினார். இவர் 2014 முதல் 2016 வரை பாஜக தில்லி மகளிர் அணியின் தலைவராகப் பதவி வகித்தார். 2014ஆம் ஆண்டில், தெற்கு தில்லி மாநகராட்சியின் மாநகரத் தந்தைப் பதவிக்கு வேட்பாளராக தேர்ந்தெடுக்கப்பட்டார். 2016 மற்றும் 2017க்கு இடையில், செராவாத் தில்லி மாநிலத்தின் பாஜகவின் துணைத் தலைவராக இருந்தார். 2022ஆம் ஆண்டில், செராவாத் துவாரகா பி பகுதி தொகுதியிலிருந்து மாநகர உறுப்பினராகத் தேர்தலில் வெற்றி பெற்றார். செராவாத் 2016 முதல் 2017 வரை பாஜகவின் தில்லி மாநிலத்தின் துணைத் தலைவராகப் பணியாற்றினார். கட்சியின் மூலோபாய திட்டமிடல் மற்றும் வெளிப்புற முயற்சிகளுக்கு பங்களித்தார். இதைத் தொடர்ந்து, இவர் 2018இல் நிலைக்குழு உறுப்பினராக தேர்ந்தெடுக்கப்பட்டார். 2024 மக்களவைத் தேர்தலில் மேற்கு தில்லி பாஜக வேட்பாளராக செராவாத் போட்டியிட்டு மக்களவைக்கு உறுப்பினராகத் தேர்ந்தெடுக்கப்பட்டார்.